paragraph_text: Fender Telecaster Thinline je električna poluakustična gitara koju je Fender proizveo 1972. godine. Dizajn ovog modela gitare vuče korijen iz 1968. godine od njemačkog graditelja glazbenih instrumenata Ragera Rossmeisla koji ju je naredne godine i predstavio. U suradnji s Fenderom 1972. godine unaprijedio ju je s ugrađenom konfiguracijom od dva dvostruka Fender Wide Range elektromagneta, ugradbom vratne šipke kroz vrat gitare koji je za tijelo (također po novom) sada bio pričvršćen s tri vijka.<br> Izvorna zamisao dizajna u pristupu gradnje poluakustičnog modela je težnja ka smanjivanju težine od ondašnjeg dizajna modela s punim tijelom, koja je tijekom '60-ih realno zbog otežane opskrbe lakšim jasenovim drvetom činila modele sve težim. Izražajni F otvor, i preoblikovana ploča na tijelu gitare, najznačajniji su dodatci u gradnji ovog modela.<br> Danas prepoznajemo dvije verzije Telecaster Thineline modela. Prva iz 1969. godine s dva standardna telecaster elektromagneta i tijelom od mahagonija. I druga, iz 1972. godine koja se temelji na Fender Telecaster Deluxe modelu, s dva Fender Wide Range dvostruka elektromagneta, i tijelom od punog (močvarnog) jasena.<br> Ovi modeli kao dio Classic serije električnih, i bas-gitari, proizvedeni su u Fenderovim pogonima u Meksiku, odnosno u Japanu.<br> Od 2005. godine kao verzija Factory Special Run (FSR) proizvodi se i u američkim pogonima Fender Custom Shopa.